S-52/2021

Mál þetta, sem var dómtekið 18. maí sl., var höfðað með ákæru lögreglustjórans á Norðurlandi eystra, dagsettri 20. janúar 2021, á hendur S-kk-þgf J-kk-þgf S-kk-þgf, kt. [...], [...], Akureyri, „Fyrir fíkniefnalagabrot og brot gegn lögum um bann við tilteknum frammistöðubætandi efnum og lyfjum, með því að hafa, fimmtudaginn 17. september 2020, verið með í vörslum sínum á heimili sínu að [...] á Akureyri, 9 stk. af LSD, 21 stk. af MDMA- töflum (Ecstasy) og 7,24 grömm af maríhúana og 10 ml af Nandrolon stungulyfi, 17 ml af Testosteron stungulyfi, 10 ml af Trenbolon stungulyfi, 10 ml af sterum af óþekktri gerð, 100 stk af Winstron Depot/Stanazolol töflum, 52 stk af Oxandrolon töflum og 42 stk af Clenbuterol töflum, auk 626 stk. af steratöflum af óþekktri gerð, þegar lögregla gerði húsleit á heimili hans.

Brot þessi eru talin varða við 2. gr., sbr. 5. gr. og 6. gr. laga um ávana og fíkniefni nr. 65/1974, með síðari breytingum og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum og 2. gr., sbr. 1. mgr. 4. gr. laga um bann við tilteknum frammistöðubætandi efnum og lyfjum nr. 84/2018, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ákærða verði gert að sæta upptöku á efnum þeim sem lögregla lagði hald á og tilgreind eru í efnaskrám nr. 44.552 og 44.553, og hasspípu, kvörn og grammavog sem tilgreind eru í munaskrá nr. 148.677 samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og efnum sem tilgreind eru í efnaskrám nr. 44.554, 44.555 og 44.556, samkvæmt 2. máls. 4. mgr.4. gr. laga nr. 84/2018.“

Verjandi kref stað ákærða verði gerð vægasta refsing sem lög leyfa og hún verði að fullu skilorðsbundin. Þá er krafist hæfilegrar þóknunar til handa skipuðum verjanda.

Ákærði hefur komið fyrir dóm og játað sök samkvæmt ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Sakaferill ákærða hefur ekki áhrif við ákvörðun refsingar. Refsing ákærða er ákveðin fangelsi í 60 daga en fresta skal fullnustu refsingarinnar skilorðsbundið, eins og nánar greinir í dómsorði.

Að kröfu ákæruvalds, og með vísan til 5. gr. og 6. gr. laga um ávana- og fíkniefni nr. 65/1974, sbr. 2. mgr. 14. gr. reglugerðar nr. 233/2001 og 2. máls. 4. mgr. 4. gr. laga nr. 84/2018 skal ákærði sæta upptöku á þeim efnumog munu mer í dómsorði greinir.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. e. þóknun skipaðs verjanda síns, á rannsóknarstigi og fyrir dómi, eins og hún ákveðst í dómsorði að virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, S-kk-nf J-kk-nf S-kk-nf, sæti fangelsi í 60 daga. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Gerð eru upptæk 7,24 grömm af marijúana, 1,85 grömm af tóbaksblönduðu kannabisefni, 21 stykki töflur af ecstasy (MDMA), 32,18 grömm af óþekktu efni, 52 stykki töflur af Oxandrolon, 100 stykki töflur af Winstrol Depot/Stanazolol, 10 ml af Nandrolon stungulyfi, 1 7 ml af Testosteron stungulyfi, 10 ml af óþekktum sterum, 10 ml af Trenbolon stungulyfi, 626 stykki af óþekktum sterum í töfluformi, 9 stykki af LSD ofskynjunarefni, 1 stykki tafla af óþekktu efni, 42 stykki töflur af Clenbuterol, 10 ml af óþekktu efni, hasspípa, kvörn og grammavog.

Ákærði greiði sakarkostnað, þ. e. þóknun skipaðs verjanda hans, G-kk-ef S-x-x R-kk-ef lögmanns, 164.920 krónur.